Babelscape/SREDFM huggingface dataset:
Ζαν Μισέλ Ζαρ

Ο Ζαν Μισέλ Ζαρ (), γεννημένος στις 24 Αυγούστου 1948, είναι Γάλλος συνθέτης, μουσικός, περφόρμερ και μουσικός παραγωγός. Υπήρξε πρωτοπόρος στην ηλεκτρονική μουσική, όπως και στα είδη της Ambient και της New Age μουσικής, και είναι γνωστός ως οργανωτής υπαίθριων θεαμάτων που συνοδεύουν τη μουσική του, με φωτισμούς λέιζερ και πυροτεχνήματα.

Η πρώτη του επιτυχία ήταν το άλμπουμ του 1976 "Oxygène". Ηχογραφημένο σε ένα αυτοσχέδιο στούντιο στο σπίτι του, πούλησε περί τα 12 εκατομμύρια αντίτυπα. Ακολούθησε το 1978 το "Équinoxe" (= «Ισημερία»), και το επόμενο έτος ο Ζαρ έδωσε συναυλία σε πάνω από ένα εκατομμύριο ακροατές στην Πλας ντε λα Κονκόρντ του Παρισιού, ένα ρεκόρ που έχει από τότε καταρρίψει τρεις φορές. Αρκετά από τα άλμπουμ του έχουν κυκλοφορήσει ταυτόχρονα με την πραγματοποίηση μεγάλων υπαίθριων events. Ο Ζαν Μισέλ Ζαρ υπήρξε ο πρώτος δυτικός μουσικός στον οποίο επιτράπηκε να πραγματοποιήσει συναυλίες στη Λαϊκή Κίνα (από όπου προέκυψαν τα "«Κοντσέρτα της Κίνας»"), ενώ κατέχει και το παγκόσμιο ρεκόρ για το μεγαλύτερο ακροατήριο σε υπαίθρια εκδήλωση. Καθώς φαίνεται και από τίτλους των άλμπουμ και κομματιών του, εμπνέεται αρκετά από τις φυσικές επιστήμες.
Πηγάδια Δράμας

Τα Πηγάδια Δράμας είναι ημιορεινό χωριό στον νομό Δράμας σε υψόμετρο 215 μέτρων και απέχει 16 χλμ. απο τη Δράμα. Σύμφωνα με την απογραφή του 2011 έχουν 168 κατοίκους, ενώ το 2001 είχαν 255 κατοίκους. Σήμερα ανήκει στο Δήμο Δοξάτου. Οι κάτοικοί του που κατάγονται κυρίως απο τον Πόντο και τα Μικρασιατικά παράλια, ασχολούνται με τη γεωργία και κυρίως με την καπνοκαλλιέργεια. 

Παλιότερα είχε το όνομα Ντιζμικλί ή Διζμηκλή που προέρχεται απο την τούρκικη λέξη "ντίζ=γόνατα". Επί τουρκοκρατίας, στο ύψωμα όπου είναι κτισμένο το εκκλησάκι του Προφήτη Ηλία εκτελούνταν οι κακοποιοί που το ανέβαιναν πατώντας στα γόνατα. Το σημερινό όνομα του χωριού προήλθε απο τα πολλά πηγάδια που υπήρχαν παλιότερα. Ανάμεσα στα χωριά Πηγάδια, Βαθυχώρι και Υψηλό βρίσκεται το "Πευκοδάσος Πηγαδίων" στο οποίο έχουν διαμορφωθεί μονοπάτια και κιόσκια.
Χάρης Γεωργιάδης

Ο Χάρης Γεωργιάδης είναι Ελληνοκύπριος πολιτικός. Διατέλεσε Υπουργός Οικονομικών της Κύπρου, Υπουργός Εργασίας και Κοινωνικών Ασφαλίσεων και βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 2011-2013. Σήμερα είναι βουλευτής.
Αμαλία του Τσβάιμπρυκεν-Μπίρκενφελντ

Η Αμαλία του Τσβάιμπρυκεν-Μπίρκενφελντ (γερμ. "Amalie, Pfalzgräfin von Zweibrücken-Birkenfeld-Bischweiler", γενν. το 1752, απεβίωσε το 1828) από τον Οίκο του Βίττελσμπαχ ήταν πριγκίπισσα της Βαυαρίας. Έγινε βασίλισσα της Σαξονίας μέσω του γάμου της.
Άλεϊ-ουπ

Το Άλεϊ-ουπ (αγγλικά: Alley-oop) στην καλαθοσφαίριση είναι ένα είδος επίθεσης στο οποίο ένας παίκτης ρίχνει την μπάλα κοντά στο καλάθι (αντί με απευθείας σουτ με σκοπό να τη βάλει στο καλάθι), ενώ ένας συμπαίκτης του κάνει άλμα, πιάνει την μπάλα στον αέρα και αμέσως πετυχαίνει ένα καλάθι, συνήθως με κάρφωμα. Το Άλεϊ-ουπ συνδυάζει στοιχεία όπως η ομαδική συνεργασία, η σωστή πάσα, και ο συγχρονισμός.
Ωζέ ντε Μπαλμπάν

Ο Ωζέ ντε Μπαλμπάν (συχνά απαντάται ως Oger de Balben, Otteger de Balben, ή Auger de Barben), γεννήθηκε στο Ριζούλ. Υπήρξε ο τρίτος ηγούμενος του τάγματος των Οσπιταλιέρων του Αγίου-Ιωάννη της Ιερουσαλήμ από το 1160 ως το 1162.

Η ανιδιοτέλεια, η μετριοφροσύνη ακόμη και η ταπεινοφροσύνη, οι οποίες αξίες κυριαρχούσαν κατά τον πρώτο αιώνα ύπαρξη του Τάγματος, απέτρεψαν την εμφάνιση μνηστήρων κατά την διάρκεια των εκλογών εντός αυτού. Ο Ωζέ ντε Μπαλμπάν επελέγη δια βοής και και με την καθολική αποδοχή του συνόλου του Τάγματος. Ήταν ευγενής καταγόμενος από το Ντωφινέ, παλιός συμπολεμιστής του Ραϊμόν ντυ Πουί τον οποίο και διαδέχτηκε, σεβάσμιος εντός του Τάγματος για την πίστη του και την επιφυλακτηκότητά του, και του οποίου η γνώμη ήταν βαρύνουσας σημασίας στην αυλή του Βασιλείου της Ιερουσαλήμ.
Ηράκλειος ο Πρεσβύτερος

Ο Ηράκλειος ο Πρεσβύτερος (βυζαντινή Αρμενία, μέσα του 6ου αιώνα - Καρχηδόνα, 610) από τη Δυναστεία του Ηρακλείου, ήταν Ρωμαίος στρατηγός, έξαρχος της Καρχηδόνας και πατέρας του Βυζαντινού αυτοκράτορα Ηρακλείου. 

Ήταν αρμενικής καταγωγής, σύμφωνα με τον επιφανή Αρμένιο ιστορικό της εποχής του Σεβεό· ήταν γόνος της βασιλικής οικογένειας των Αρσακιδών της Αρμενίας, η οποία είχε ασπαστεί τον χριστιανισμό από τον 3ο αιώνα, πριν από τον Κωνσταντίνο Α΄ τον Μέγα· σύμφωνα με τον Βυζαντινό ιστορικό της εποχής του Θεοφύλακτο Σιμοκάττη, καταγόταν από τη Ρωμαϊκή Αρμενία. Σύμφωνα με μαρτυρία του πατριάρχη Νικηφόρου Α΄ της Κωνσταντινούπολης είχε έναν αδελφό, τον Γρηγορά, ο οποίος ήταν πατέρας του Νικήτα· κόρη του Νικήτα ήταν η Γρηγορία, σύζυγος του Αυτοκράτορα Κωνσταντίνου Γ΄. Ο Ρωμαίος μοναχός και ιστορικός Θεοφάνης Ομολογητής αναφέρει, ότι το όνομα της συζύγου τού Ηρακλείου τού Πρεσβύτερου -και μητέρας του αυτοκράτορα Ηρακλείου- ήταν Επιφανεία. Ο Ηράκλειος ο Πρεσβύτερος και η Επιφανεία είχαν μία κόρη, τη Μαρία, μητέρα της Μαρτίνας, την οποία νυμφεύτηκε σε δεύτερο γάμο του (613) ο ίδιος ο θείος της Αυτοκράτορας Ηράκλειος. 

Από το 580 διακρίθηκε ως στρατηγός, στους πολέμους των Ρωμαίων εναντίον των Σασσανιδών βασιλέων της Περσίας, στην υπηρεσία των αυτοκρατόρων Τιβερίου Β΄ και Μαυρικίου με σημαντικές επιτυχίες. Ο στενός του φίλος Αυτοκράτορας Μαυρίκιος τον αντάμειψε για τις υπηρεσίες του, προσφέροντάς του τη θέση τού έξαρχου της Αφρικής με έδρα την Καρχηδόνα. O Μαυρίκιος ανατράπηκε λίγο αργότερα και δολοφονήθηκε από τον τύραννο Φωκά (602). Οι αντιδράσεις που δημιουργήθηκαν από την καταστροφική τυραννία τού Φωκά για την Αυτοκρατορία ήταν τεράστιες· ο Ηράκλειος ο Πρεσβύτερος με τον νεαρό γιό του, επίσης Ηράκλειο, ανέλαβε από το 608 την ηγεσία τού αγώνα για την ανατροπή τού Φωκά, οπότε και έκοψε νομίσματα με παραστάσεις τού ίδιου και του γιου του. Η κατάσταση έφτασε στο απροχώρητο, όταν ο Πέρσης βασιλιάς Χοσρόης Β΄ ήταν έτοιμος να καταλάβει την Κωνσταντινούπολη. Ο έξαρχος αποφάσισε να ανατρέψει τον Φωκά και έστειλε τον ανιψιό του Νικήτα με στρατό μέσω ξηράς στην Αίγυπτο για να εμποδίσει την μεταφορά σταριού στην Κωνσταντινούπολη, ενώ τον γιό του Ηράκλειο έστειλε με στόλο κατευθείαν στην Κωνσταντινούπολη. Αυτός την κατέλαβε εύκολα και εκτέλεσε τον τύραννο Φωκά· με την υποστήριξη του λαού και της Συγκλήτου στέφθηκε Αυτοκράτορας ο ίδιος. 

Σύμφωνα με τον Ιωάννη Νικίου ο Ηράκλειος ο πρεσβύτερος, έξαρχος της Καρχηδόνας, πέθανε λίγο μετά τη στέψη τού γιου του Ηρακλείου του νεότερου ως αυτοκράτορα.
The Division Bell

Το The Division Bell είναι το 14ο άλμπουμ του βρετανικού ροκ συγκροτήματος Pink Floyd, και το τελευταίο τους για 20 χρόνια μέχρι τη κυκλοφορία του αναμενόμενου The Endless River στις 10 Νοεμβρίου του 2014. Κυκλοφόρησε στο Ηνωμένο Βασίλειο από την "EMI" στις 28 Μαρτίου 1994 και στις Ηνωμένες Πολιτείες της Αμερικής στις 4 Απριλίου της ίδιας χρονιάς. Η ηχογράφηση του δίσκου έγινε σε πολλές διαφορετικές περιοχές συμπεριλαμβανομένων των "Britannia Row Studios" και το πλοίο του Ντέιβιντ Γκίλμορ .
Ο δίσκος κατέλαβε τη πρώτη θέση στα τσάρτς στην Αμερική και την Αγγλία αλλά έλαβε ποικίλες κριτικές. Η κυκλοφορία του δίσκου ακολουθήθηκε από εκτεταμένη περιοδεία στην Ευρώπη και στις Ηνωμένες Πολιτείες της Αμερικής.
Κανόνες του Σέφιλντ

Οι Κανόνες του Σέφιλντ ήταν ένας κώδικας του ποδοσφαίρου που επινοήθηκε και εφαρμόστηκε στην αγγλική πόλη Σέφιλντ μεταξύ 1857 και 1877. Οι κανόνες επινοήθηκαν από τους Ναθάνιελ Κρέσγουικ και Ουίλιαμ Πρεστ για χρήση από τη νεοσύστατη Σέφιλντ ΦΚ. Στη συνέχεια, οι κανόνες υιοθετήθηκαν σαν οι επίσημοι κανόνες της Ποδοσφαιρικής Ομοσπονδίας του Σέφιλντ (Sheffield Football Association) μετά τη δημιουργία της το 1867. Εξαπλώθηκαν πέρα από τα όρια της πόλης και σε άλλους συλλόγους και ομοσπονδίες στη βόρεια και κεντρική Αγγλία, καθιστώντας τους την πιο διαδεδομένη μορφή ποδοσφαίρου τις δεκαετίες του 1860 και 1870.

Έξι χρόνια μετά τη δημιουργία των κανόνων του Σέφιλντ, δημιουργήθηκαν οι Κανόνες του Παιχνιδιού. Οι κανονισμοί είχαν επηρεαστεί από τους Κανόνες του Σέφιλντ, ωστόσο λόγω των διαφορών των δύο κανονισμών, οι Κανόνες του Σέφιλντ συνέχισαν να χρησιμοποιούνταν. Κατά την περίοδο αυτή πολλά από τα στοιχεία των κανόνων ενσωματώθηκαν στους Κανονισμούς του Παιχνιδιού. Πολλά παιχνίδια διεξάγονταν μεταξύ του Σέφιλντ και του Λονδίνου με τη χρήση και των δύο κανονισμών. Αυτό οδήγησε το 1877 σε μια συμφωνία σε ένα ενιαίο σύνολο κανόνων που διαχειριζόταν η Ποδοσφαιρική Ομοσπονδία Αγγλίας.

Οι Κανόνες του Σέφιλντ είχαν σημαντική επιρροή στο πώς αναπτύχθηκε το σύγχρονο παιχνίδι ποδοσφαίρου. Μεταξύ άλλων εισήγαγαν την έννοια έμμεσου ελεύθερου λακτίσματος μετά από φάουλ, το Το γωνιαίο λάκτισμα (Κόρνερ) και την Επαναφορά από την πλάγια γραμμή (Πλάγιο άουτ) στους Κανονισμούς του Παιχνιδιού.

Ακόμη, η κατάργηση της αλίευσης της μπάλας οδήγησε τις ομάδες του Σέφιλντ να είναι οι πρώτες που θα κτυπούν την μπάλα με το κεφάλι. Τα παιχνίδια που παίζονταν σύμφωνα με τους Κανόνες του Σέφιλντ επίσης οδήγησαν στην ανάπτυξη της κεφαλιάς και ήταν η προέλευση του τερματοφύλακα και των αμυντικών θέσεων. Τα πρώτα διεθνή διασυλλογικά παιχνίδια και τα ανταγωνιστικά τουρνουά διεξάγονταν με τους Κανόνες του Σέφιλντ.
Λουίς Φαμπιάνο

Ο Λουίς Φαμπιάνο είναι Βραζιλιάνος ποδοσφαιριστής γεννημένος στις
8 Νοεμβρίου 1980 και αγωνίζεται στην βραζιλιάνικη Σάο Πάολο.
Αλεσάντρο Νέστα

Ο Αλεσάντρο Νέστα ("Alessandro Nesta", 19 Μαρτίου 1976) είναι Ιταλός πρώην ποδοσφαιριστής. Ήταν ένας από τους πιο ταλαντούχους αμυντικούς στην ιστορία του ποδοσφαίρου. Σήμερα είναι προπονητής σε ομάδα της Νορθ Αμέρικαν Σόκερ Λιγκ.
Λεωνής Καλβοκορέσης

Ο Λεωνής Καλβοκορέσης (1881-1962) ήταν Έλληνας λόγιος, συγγραφέας και πολιτικός από τη Χίο . Υπηρέτησε ως βουλευτής και ως δήμαρχος επί 15 χρόνια και ανέπτυξε φιλανθρωπικό έργο.
Ναυταθλητικός Όμιλος Αλεξανδρούπολης

200px|thumb|Ναυταθλητικός Όμιλος Αλεξανδρούπολης

O Ναυταθλητικός Όμιλος Αλεξανδρούπολης (ΝΟΑ) ιδρύθηκε το έτος 1964 και είναι ελληνικός αθλητικός σύλλογος με έδρα την Αλεξανδρούπολη. Τμήματα του αθλήματα του υγρού στίβου.
Φαβία Ευδοκία

Η Φαβία Ευδοκία (580 - 13 Αυγούστου 612) ήταν αυτοκράτειρα του Βυζαντίου (610 - 612), πρώτη σύζυγος του αυτοκράτορα Ηρακλείου. Το όνομα του πατέρα της σύμφωνα με τον Θεοφάνη τον Ομολογητή ήταν Ρόγας, ένας κτηματίας στο Εξαρχάτο της Αφρικής το οποίο κυβερνούσε από το 600 ο πεθερός της Ηράκλειος ο Πρεσβύτερος.

Αρραβωνιάστηκε τον μέλλοντα Βυζαντινό αυτοκράτορα Ηράκλειο την εποχή που ο ίδιος βρισκόταν ακόμα στην Καρχηδόνα μαζί με τον πατέρα του. Ο σύζυγος της και ο πεθερός της ξεκίνησαν επανάσταση εναντίον του τυράννου αυτοκράτορα Φωκά (608). Σύμφωνα με ανεπιβεβαίωτες πληροφορίες φυλακίστηκε από τον Φωκά μαζί με την πεθερά της Επιφανεία (610), ο γάμος της με τον Ηράκλειο έγινε την ίδια μέρα που ο σύζυγος της στέφθηκε αυτοκράτορας.

Ήταν πολύ αγαπητή στον Βυζαντινό λαό, αλλά πέθανε πρόωρα από επιληψία στις 13 Αυγούστου 612 και ετάφη στον ναό των Αγίων Αποστόλων. Μετά τον θάνατό της ο Ηράκλειος παρά την σκληρή αντίδραση του λαού και της εκκλησίας παντρεύτηκε την ανιψιά του Μαρτίνα.
Χαράλαμπος Μεσσάρης

Ο Χαράλαμπος Μεσσάρης του Ευαγγέλου (Ληξούρι, 1927 - 5 Δεκεμβρίου 2006) ήταν Έλληνας πολιτικός. Υπηρέτησε ως βουλευτής Κεφαλονιάς και Ιθάκης για 8 περίπου χρόνια τις περιόδους 1966-1967 και 1974-1981.
Γιουν Τσι-χο

Ο Γιουν Τσι-χο (Yun Chi-ho) (Κορεάτης:윤치호, Chinese characters:尹致昊, 26 Δεκεμβρίου 1864 - 9 Δεκεμβρίου 1945) ήταν αντιστασιακός ακτιβιστής, πολιτικός, φιλόσοφος του φιλελευθερισμού και συνθέτης του εθνικού ύμνου «Confucian classics» της Νοτίου Κορέας Aegukga. Αυτοκτόνησε το 1945.
Ισίδωρος Μαυριδόγλου

Ο Ισίδωρος Μαυριδόγλου (1911 − 22 Ιουνίου 1994) ήταν Έλληνας πολιτικός από τη Χίο. Χρημάτισε βουλευτής και υπουργός.
Κύπελλο Γ΄ κατηγορίας και Επίλεκτης κατηγορίας ΣΤΟΚ

Το Κύπελλο Γ΄ κατηγορίας και Επίλεκτης κατηγορίας ΣΤΟΚ αποτελεί ποδοσφαιρική διοργάνωση στην Κύπρο. Διοργανώτρια αρχή είναι η Κυπριακή Ομοσπονδία Ποδοσφαίρου. Στο κύπελλο αυτό συμμετέχουν οι ομάδες των πρωταθλημάτων Γ΄ κατηγορίας και Επίλεκτης κατηγορίας ΣΤΟΚ. Οι ομάδες των πρωταθλημάτων Α΄ κατηγορίας και Β΄ κατηγορίας συμμετέχουν στο Κύπελλο Κύπρου.

Ο θεσμός ξεκίνησε το 2008 με την ονομασία Κύπελλο Κύπρου Γ΄ – Δ΄ κατηγορίας. Δικαίωμα συμμετοχής είχαν οι ομάδες των πρωταθλημάτων Γ΄ κατηγορίας και Δ΄ κατηγορίας. Το 2015 η Δ΄ κατηγορία καταργήθηκε και στη θέση της δημιουργήθηκε η Επίλεκτη κατηγορία ΣΤΟΚ. Ως αποτέλεσμα το Κύπελλο Κύπρου Γ΄ – Δ΄ κατηγορίας μετονομάστηκε σε Κύπελλο Γ΄ κατηγορίας και Επίλεκτης κατηγορίας ΣΤΟΚ.

Η συμμετοχή των ομάδων στο κύπελλο αυτό είναι προαιρετική.
Μασμπάτε

Το Μασμπάτε είναι το ενδέκατο μεγαλύτερο νησί των Φιλιππινών με έκταση 3.268 τετραγωνικά χιλιόμετρα. Ο κύριος οικισμός του νησιού είναι το Μασμπάτε με 85.227 κατοίκους (2010).
Μιθριδάτης Α΄ της Παρθίας

Ο Μιθριδάτης Α΄ της Παρθίας (195 π.Χ. - 138 π.Χ.) ήταν βασιλιάς της δυναστείας των Αρσακιδών από το 165 π.Χ. έως το 138 π.Χ., όταν διαδέχθηκε τον αδελφό του, Φραάτη Α' της Παρθίας. Ήταν γιος του βασιλιά των Πάρθων Πριαπάτιου διάδοχος του αδελφού του Φραάτη Α΄ των Πάρθων. Ήταν ο πρώτος βασιλιάς που έκανε την Παρθία μεγάλη πολιτική δύναμη της εποχής του.
Νίκησε τον Ελληνο - βακτριανό βασιλιά Ευκρατίδη (167 π.Χ.) καταλαμβάνοντας τη Βακτριανή, ολόκληρη την περιοχή της Αρίας με την πόλη του Χεράτ . Ήταν η πρώτη μεγάλη νίκη που έδωσε ισχύ στο βασίλειο του, το 144 π.Χ.. Αργότερα καταλαμβάνει τη Βαβυλώνα, το 141 π.Χ. τη Μηδία. Το 139 π.Χ. νίκησε τον Σελευκίδη βασιλιά Δημήτριο Β΄ τον Νικάτωρα στην Περσία καταλαμβάνοντας και την Περσία. Ο Μιθριδάτης Α' έδωσε στον εαυτό του τον τίτλο του "βασιλέως των βασιλέων" θεωρώντας τον εαυτό του διάδοχο του Δαρείου Α΄ του μέγα. Σε αυτό είχε συντελέσει η επικρατούσα άποψη που υπήρχε στη δυναστεία των Αρσακιδών βασιλέων ότι κατάγονταν από τον Πέρση βασιλιά Αρταξέρξη Β'. Τον Δημήτριο τον κράτησε ο Μιθριδάτης αιχμάλωτο για μια δεκαετία αλλά του φέρθηκε πολύ καλά, αργότερα πήρε σύζυγο την κόρη του Ροδογύνη. Λάτρης του Ελληνικού πολιτισμού έκοψε πολλά νομίσματα Ελληνιστικής μορφής με την παράσταση και το όνομά του. Σκοτώθηκε σε μάχη εναντίον του Σελευκίδη βασιλιά Αντίοχου Ζ΄ του Σιδήτη αδελφού του αιχμάλωτου Δημητρίου. Τον διαδέχθηκε ο γιος του Φραάτης Β΄.
Κάστρο της Μεθώνης

300px|right|thumb|Άποψη του κάστρου της Μεθώνης. 
μικρογραφία|300x300εσ|Κάστρο Μεθώνης

Το Κάστρο της Μεθώνης βρίσκεται στην Πελοπόννησο και στην κωμόπολη Μεθώνη Μεσσηνίας. Από τα σημαντικότερα οχυρωματικά κτίσματα στον Ελληνικό χώρο κατά τον Μεσαίωνα όπου η Μεθώνη ήταν ενδιάμεσος σταθμός στο ταξίδι που έκαναν οι χριστιανοί στους Άγιους τόπους. Είναι άγνωστο πότε οχυρώθηκε η θέση για πρώτη φορά, το 1205 οι Φράγκοι σταυροφόροι αναφέρεται ότι την οχύρωσαν πρόχειρα και το 1206 που κατέλαβαν τη Μεθώνη οι Ενετοί γκρέμισαν την οχύρωση αυτή και το 1209 που πήραν οριστικά τη Μεθώνη έφτιαξαν το σημερινό κάστρο και το λιμάνι του τότε οικισμού. 

Το κάστρο είναι κτισμένο στην χερσόνησο του Αγίου Νικολάου, έχει ελλειψοειδές σχήμα, με μήκος 700 μέτρα. Τα τείχη διέθεταν πύργους ενώ η πύλη της ξηράς είχε και επιπρόσθετα οχυρωματικά έργα για μεγαλύτερη προστασία. Βρέχεται από τρεις πλευρές με θάλασσα και υπάρχει και το μικρό φρούριο Μπρούτζι που ενώνεται με αυτό με τεχνητή πέτρινη γέφυρα. Από την πλευρά της ξηράς είχε τάφρο, χωρίς νερό, και γέφυρα, 14τοξη, για την πρόσβαση στην πύλη. Διέθετε και ακρόπολη σε μικρό ύψωμα μέσα στο κάστρο, τειχισμένη με διπλό τείχος, άλλες σημαντικές πύλες του κάστρου ήταν αυτή του Αγίου Μάρκου στο λιμάνι. 

Το 1499 έγιναν από τους Ενετούς νέα οχυρωματικά έργα περιτειχίζοντας τον οικισμό της Μεθώνης. Την περίοδο αυτή πολιόρκησε το κάστρο ο Βαγιαζήτ, που χαρακτηριζόταν απόρθητο, αλλά από ένα λάθος της φρουράς οι Οθωμανοί μπήκαν στο κάστρο και το κατέλαβαν. Το 1770 κατά τα Ορλωφικά πολιορκήθηκε το κάστρο από τους Ρώσους χωρίς επιτυχία. Το 1821 οι επαναστατημένοι Έλληνες προσπάθησαν να το καταλάβουν πολλές φορές μέχρι το 1828 που η Οθωμανική φρουρά του το παράδωσε στον Μαιζών κατά την Εκστρατεία του Μωριά των γαλλικών στρατευμάτων που εκδίωξαν του Τούρκους σε εφαρμογή της Συνθήκης του Λονδίνου που προέβλεπε τη δημιουργία ελληνικού κράτους.
Πριαπάτιος της Παρθίας

Ο Πριαπάτιος της Παρθίας ήταν βασιλιάς των Πάρθων από τη δυναστεία των Αρσακιδών μεταξύ 191 και 176 π.Χ.. Ήταν γιος και διάδοχος του βασιλιά των Πάρθων Αρσάκη Β', εγγονός του βασιλιά των Πάρθων Τιριδάτη Α΄ (246 - 211 π.Χ.), αδελφού του Αρσάκη Α΄ (250 - 211 π.Χ.) του ιδρυτή της αυτοκρατορίας των Πάρθων. Βασίλευσε την εποχή της επίθεσης στην Παρθία του Σελευκίδη βασιλιά Αντίοχου Γ΄ του μέγα ως υποτελής βασιλιάς των Σελευκιδών, μετά την ήττα του πατέρα του από τον Αντίοχο (209 π.Χ.). Ο Πριαπάτιος ήταν πατέρας τριών βασιλέων της Παρθίας του Φραάτη Α΄, του Μιθριδάτη Α΄ και του Αρταβάνου Β΄.
Φορταλέζα

Η Φορταλέζα (πορτογαλικά: "Fortaleza", Οχυρό) είναι πρωτεύουσα και μεγαλύτερη πόλη της βραζιλιάνικης πολιτείας Σεαρά, στη βορειοανατολική Βραζιλία, στις ακτές του Ατλαντικού. Σύμφωνα με την απογραφή του 2010, η Φορταλέζα έχει 2.315.116 κατοίκους, γεγονός που την κατατάσσει ως τη πέμπτη μεγαλύτερη πόλη στη χώρα. Η μητροπολιτική περιοχή της Φορταλέζα έχει 3.602.319 κατοίκους και είναι δεύτερη μεγαλύτερη στα βορειοδυτικά. Η πυκνότητα του πληθυσμού στη πόλη είναι 8.000 κάτοικοι/τετραγωνικό χιλιόμετρο και είναι μεγαλύτερη στη Βραζιλία. Βρίσκεται 2.285 χιλιόμετρα βορειοανατολικά της πρωτεύουσας Μπραζίλια.
Κωνσταντίνος Θ. Μπακόπουλος

Ο Κωνσταντίνος Θ. Μπακόπουλος (1889-1950) υπήρξε στρατηγός του Ελληνικού Στρατού. Έλαβε μέρος στους Βαλκανικούς Πολέμους (1912-13), συνέβαλε στην αποφυγή της όξυνσης μεταξύ των πολιτικών φατριών του στρατού κατά τη δεκαετία του 1930, και τιμήθηκε για την αντίστασή του στη γερμανική εισβολή το 1941. Το 1943, μαζί με τέσσερις άλλους στρατηγούς (συμπεριλαμβανομένου και του μετέπειτα στρατάρχη και πρωθυπουργού Α. Παπάγου), εγκλείστηκε σε γερμανικά στρατόπεδα συγκέντρωσης μέχρι το τέλος του Β΄ Παγκοσμίου Πολέμου το 1945.
Αρχιλαούτο

μικρογραφία|Αρχιλαούτο
Το αρχιλαούτο είναι χορδόφωνο νυκτό μουσικό όργανο, το οποίο εντάσσεται στην οικογένεια του λαούτου και η χρήση του οποίου άνθισε κατά την Ευρωπαϊκή Αναγέννηση (περ. 1600). Η επινόησή του τέθηκε στα πλαίσια του συγκερασμού δύο συγγενών οργάνων, αφενός της θεόρβης -η οποία λόγω μεγέθους δυσχέραινε την κατά μόνας (σόλο) εκτέλεση- και αφετέρου του αναγεννησιακού λαούτου, το οποίο από κατασκευής δεν ήταν ικανοποιητικό στη χαμηλόφωνη περιοχή. Συμπερασματικά, το αρχιλαούτο είναι ένα "τενόρο" αναγεννησιακό λαούτο με μια επέκταση ταστιέρας, παρόμοια (αλλά μικρότερη) με αυτή της θεόρβης. Διαθέτει 14 χορδές με χόρδισμα παρόμοιο μ' αυτό του λαούτου (βλ. διάγραμμα παρακάτω) και χρησιμοποιούνταν κυρίως για σολιστικό ρεπερτόριο, καθώς ο ρόλος του νυκτού στο συνεχές βάσιμο εκπληρώνεται κυρίως από την ηχητικά πιο πλούσια θεόρβη.

Εντούτοις, υπάρχει ένα μεγάλο μέρος του ρεπερτορίου όπου εμφανίζεται το αρχιλαούτο σε συνοδευτικό ρόλο, αποδίδοντάς του το ρόλο του οργανικού μπάσου, πολλές φορές μάλιστα καλούμενο να συμπληρώσει το μουσικό του μέρος με συγχορδίες. Στην πραγματικότητα, οι περισσότεροι εκτελεστές της εποχής μπορούσαν να παίξουν τόσο το ένα όσο και το άλλο όργανο, κάτι που προκύπτει και από τα οργανογράμματα ("instrumentarium") σε παρτιτούρες της εποχής· τυπικά παραδείγματα αυτής της πρακτικής είναι η όπερα "Ιούλιος Καίσαρ" (1724) του Χαίντελ, όπου στο μέρος του "κοντίνουο" αναγράφει "arciliuto ο tiorba" (αρχιλαούτο ή θεόρβη), αλλά και οι τριοσονάτες 1 και 3 του Αρκάντζελο Κορέλλι, όπου το ανάλογο οργανικό μέρος αναγράφει "violone o arciliuto" (βιολόνε ή αρχιλαούτο). Όσον αφορά στο σολιστικό του ρεπερτόριο πάντως, η μουσική καταγράφεται με το συμβολογραφικό σύστημα γνωστό ως ταμπλατούρα.
Κύπελλο Κύπρου Γ΄ – Δ΄ κατηγορίας 2009-10

Το Κύπελλο Κύπρου Γ΄ – Δ΄ κατηγορίας 2009-10 ήταν η 2η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Χαλκάνορας Ιδαλίου για 1η φορά στην ιστορία του.
Κύπελλο Κύπρου Γ΄ – Δ΄ κατηγορίας 2010-11

Το Κύπελλο Κύπρου Γ΄ – Δ΄ κατηγορίας 2010-11 ήταν η 3η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Εθνικός Άσσιας για 1η φορά στην ιστορία του.
Κύπελλο Κύπρου Γ΄ – Δ΄ κατηγορίας 2011-12

Το Κύπελλο Κύπρου Γ΄ – Δ΄ κατηγορίας 2011-12 ήταν η 4η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Διγενής Ακρίτας Μόρφου για 1η φορά στην ιστορία του.
Κύπελλο Κύπρου Γ΄ – Δ΄ κατηγορίας 2012-13

Το Κύπελλο Κύπρου Γ΄ – Δ΄ κατηγορίας 2012-13 ήταν η 5η έκδοση του Κυπέλλου Κύπρου Γ΄ – Δ΄ κατηγορίας. Νικήτρια ήταν η Ένωση Νέων ΘΟΪ Λακατάμιας για 1η φορά στην ιστορία της.
Ψαλιδιάρης

Ο Ψαλιδιάρης είναι είδος ικτίνου που απαντάται στον ελλαδικό χώρο. Η επιστημονική του ονομασία είναι "Milvus milvus " και περιλαμβάνει 2 υποείδη. 

Στην Ελλάδα απαντάται το υποείδος "M. m. milvus".
Κάστρο της Μιτόπολης

Το Κάστρο της Μιτόπολης αποτελεί κάστρο των Φράγκων του Πριγκιπάτου της Αχαΐας του οποίου η ανέγερση χρονολογείται κατά τις αρχές του 13ου αιώνα. 

Η ακριβής θέση του βρίσκεται σε τοποθεσία μεταξύ των χωριών Μιτόπολη και Κώμη, στους πρόποδες του Κομποβουνίου, στην ενδοχώρα του Νομού Αχαΐας, στο βόρειο τμήμα της Πελοποννήσου. Σήμερα από το συγκεκριμένο κάστρο σώζονται μόνο ερείπια του.

Η ανέγερσή του ξεκίνησε υπό τον Γιλβέρτο ντε Κορ, Φράγκο ιππότη της Δ΄ Σταυροφορίας και πρώτο βαρώνο της Μιτόπολης, ο οποίος το χρησιμοποίησε ως κατοικία του και έδρα του φέουδού του, το οποίο του παραχωρήθηκε από τον Γουλιέλμο Σαμπλίτη, πρώτο Πρίγκιπα της Αχαΐας. Κατά τη διάρκεια του 14ου αιώνα η κυριαρχία του πέρασε υπό τον έλεγχο της Βαρωνίας της Χαλανδρίτσας, καθώς η Βαρωνία της Μιτόπολης κατέστη κτήση της τελευταίας.
Στέφανος Μαύρος

Ο Στέφανος Μαύρος (Étienne le Maure) ήταν ευγενής, ιππότης, του Πριγκιπάτου της Αχαΐας, βαρώνος της Αρκαδίας και «Κύριος του Σαιν Σωβέρ» (Saint-Sauveur, του Σωτήρα) φέουδου στη Μεσσηνία.
Το 1325 κατέφθασε ο Ιωάννης της Γραβίνας πρίγκιπας της Αχαΐας, που προσπάθησε να ανακαταλάβει τα εδάφη που είχε χάσει από τους Βυζαντινούς. Μάζεψε στρατό και με τους Τριτημόριους της Εύβοιας, τον δούκα του Αρχιπελάγους Νικόλαο Σανούδο και τους βαρώνους Γουλιέλμο Φραγκιπάνη και Στέφανο Μαύρο, πολιόρκησαν το Κάστρο της Καρύταινας, που είχε περάσει στους Βυζαντινούς. Ο Φραγκικός στρατός δεν κατάφερε να το κυριεύσει και έλυσε την πολιορκία.

Παντρεύτηκε πριν το 1330 με την Αγνή ντ'Ωλναί (Agnès d'Aulnay - Αγκνές ντ'Ολνέ), με την οποία έκαναν δυο παιδιά:
* τον Εράρδο Γ΄ Λε Μωρ (Εράρ λε Μωρ - Érard le Maure) (- 1388), βαρόνο της Αρκαδίας και κύριο του Σαιν Σωβέρ και του Αετού, στρατάρχη της Αχαΐας
* την Λουσί λε Μωρ (Lucie le Maure), την οποία παντρεύτηκε για σύντομο χρονικό διάστημα ο Ιωάννης Λάσκαρης ο Καλόφερος
Τζίμι Μπέην

Ο Τζίμι Μπέην ("James Stewart "Jimmy" Bain", 19 Δεκεμβρίου 1947 - 23 Ιανουαρίου 2016) ήταν Σκωτσέζος μπασίστας γνωστότερος για τη συνεργασία του με τα χαρντ ροκ συγκροτήματα Rainbow και Dio.
Πάουλο Ενρίκε Γκάνσο

Ο Πάουλο Ενρίκε Σάγκας ντε Λίμα ("Paulo Henrique de Chagas Lima", 12 Οκτωβρίου 1989), γνωστός και ως Πάουλο Ενρίκε Γκάνσο ("Paulo Henrique Ganso") ή Γκάνσο, είναι Βραζιλιάνος ποδοσφαιριστής, ο οποίος αγωνίζεται στη Σεβίλλη ΦΚ και στην εθνική Βραζιλίας ως επιθετικός μέσος.
Φωτομετρία

Η Φωτομετρία είναι τεχνική της αστρονομίας που ασχολείται με την μέτρηση της ροής ή τη μέτρηση της ηλεκτρομαγνητικής ακτινοβολίας ενός αστρονομικού αντικειμένου. Συχνά, η Φωτομετρία αναφέρεται στην μέτρηση μεγάλων ζωνών κύματος της ακτινοβολίας:όταν όχι μόνο η ποσότητα της ακτινοβολίας αλλά και φασματική κατανομή του που μετράται και χρησιμοποιείται με τον όρο Φασματοφωτομετρία.
Χουάν Φερνάντεθ ντε Ερέδια

thumb|left|Ο Θυρεός του Ερέδια

Ο Χουάν Φερνάντεθ ντε Ερέδια (ισπανικά: "Juan Fernández de Heredia", 1310 - Μάρτιος 1396) ήταν Ισπανός συγγραφέας, πολιτικός, αρχιερέας, μεγάλος μάγιστρος του Τάγματος των Ιωαννιτών Ιπποτών. Είχε χρηματίσει και βάιλος του Πριγκιπάτου της Αχαΐας από το 1377 έως το 1379.

Γεννήθηκε το 1310 στο Munébrega της επαρχίας Σαραγόσα, από το 1328 ήταν μέλος του τάγματος των Ιωαννιτών ιπποτών. Το 1356 διορίστηκε κυβερνήτης του Αβινιόν από τον Πάπα, διατήρησε καλές σχέσεις με όλους τους Πάπες και αντιπάπες. Από τις 24 Σεπτεμβρίου 1377 έγινε μέγας μάγιστρος του τάγματος, που είχε έδρα τότε την Ρόδο, έως τον θάνατό του το 1396. Το 1377 διορίσθηκε βάιλος του Πριγκιπάτου της Αχαΐας από την Ιωάννα Α' της Νάπολης, έφτασε στην Πελοπόννησο διοικώντας στρατό μισθοφόρων. Το 1378 ανακατέλαβε την Ναύπακτο από τους Αρβανίτες και ξεκίνησε για την κατάληψη και της Άρτας αλλά αιχμαλωτίστηκε από τον Αλβανό πολέμαρχο Ιωάννη (Γκίνος) Μπούα (γνωστός και ως Σπάτα). Στη συνέχεια τον πούλησαν στους Οθωμανούς και αυτοί τον απελευθέρωσαν αφού καταβλήθηκαν πολλά λύτρα. Αργότερα ανακατέλαβε την Κόρινθο και αντιμετώπισε επιτυχώς τους Οθωμανούς.

Σύμφωνα με τα όσα γράφονται στην πρώτη σελίδα της αραγονικής έκδοσης του Χρονικού του Μορέως, αυτό μεταφράστηκε στα αραγονικά με εντολή του Χουάν Φερνάντεθ «compilado por comandamiento de Don Fray Johan Ferrandez de Heredia, Maestro del Hospital de S. Johan de Jerusalem».

Έγραψε, κατά την διαμονή του στη Ρόδο, πολλά έργα και μετέφρασε Θουκυδίδη και Πλούταρχο στα λατινικά.
Ερασιτεχνικό Πρωτάθλημα Γαλλίας

thumb|Παλαιό λογότυπο

Η Νασιονάλ 2 (γαλλικά: "National 2", παλαιότερα γνωστή με την ονομασία Ερασιτεχνικό Πρωτάθλημα Γαλλίας, "Championnat de France Amateur" ή CFA) είναι γαλλική ποδοσφαιρική διοργάνωση η οποία αντιστοιχεί στην Δ΄ Κατηγορία στην πυραμίδα του γαλλικού ποδοσφαίρου, πίσω από τις Λιγκ 1, Λιγκ 2 και Νασιονάλ.
Γ´ Μιθριδατικός πόλεμος

Ο Γ´ Μιθριδατικός πόλεμος με τη Ρώμη (74-67) έγινε ύστερα από επέμβαση του Μιθριδάτη ΣΤ΄ στη Βιθυνία, την οποία είχε κληροδοτήσει στους Ρωμαίους ο τελευταίος βασιλιάς της Νικομήδης Δ΄.
Την ηγεσία του Ρωμαϊκού στρατού είχε ο Λεύκιος Λικίνιος Λούκουλος. Κατά τον πόλεμο αυτό ο βασιλιάς του Πόντου υπέστη διαδοχικές ήττες από τους Ρωμαίους, οι οποίοι κατέλαβαν τις σημαντικότερες πόλεις του κράτους του στην Ασία (71-70). Ο ίδιος ο Μιθριδάτης αναγκάστηκε να καταφύγει στο σύμμαχό του Τιγράνη, ενώ ο γιος του Μαχάρης, που είχε διοριστεί από τον πατέρα του βασιλιάς του κράτους του Κιμμερίου Βοσπόρου, προσχώρησε στους Ρωμαίους. Σημαντικές επιτυχίες είχε επίσης ο Λούκουλλος και στον πόλεμο κατά του Τιγράνη (68-67). Ωστόσο, οι αντίπαλοι του Ρωμαίου στρατηγού στη Ρώμη υπέσκαψαν το κύρος του στο στρατό, οι λεγεώνες του αρνήθηκαν να τον υπακούουν και ο ίδιος ανακλήθηκε στη Ρώμη.

Τότε ο Μιθριδάτης βρήκε την ευκαιρία ν΄ ανακαταλάβει το μεγαλύτερο μέρος της επικράτειάς του και ακόμη να εισβάλει στη Βιθυνία και την Καππαδοκία (67). Παρά τις επιτυχίες του αυτές, κατά τη δεύτερη φάση του τρίτου πολέμου, ο αντίπαλός του Γναίος Πομπήιος με το αναμφισβήτητο κύρος του στο στρατό, με στόλο που δέσποζε - μετά την εξόντωση των πειρατών από την Φοινίκη ως το Βόσπορο - και αφού είχε αναγκάσει τον Τιγράνη να δηλώσει υποταγή στη Ρώμη, ζήτησε από τον Μιθριδάτη να παραδοθεί άνευ όρων.
Τζον Κέιλ

Ο Τζον Κέιλ ("John Davies Cale", 9 Μαρτίου 1942 - ...) είναι Ουαλός μουσικός, συνθέτης, τραγουδιστής, τραγουδοποιός και δισκογραφικός παραγωγός. Ήταν ιδρυτικό μέλος του συγκροτήματος The Velvet Underground. Είναι τιμημένος από το Τάγμα Βρετανικής Αυτοκρατορίας.

Αποχώρησε από το συγκρότημα το 1968 και μέχρι σήμερα έχει κυκλοφορήσει γύρω στα 30 άλμπουμ. Έχει συνεργαστεί με μεγάλα καλλιτεχνικά ονόματα και έγινε μέλος του Rock and Roll Hall of Fame ως μέλος των Velvet Underground το 1996.
Ντέιβιντ Ρόζενταλ

Ο Ντέιβιντ Ρόζενταλ ("αγγλ. David Rosenthal", 1962) είναι Αμερικάνος κιμπορντίστας και πιανίστας, γνωστός για τη συνεργασία του με τους Rainbow και τον Μπίλι Τζόελ.
Κλειστό Γυμναστήριο Εργάνης

Το Κλειστό Γυμναστήριο Εργάνης, γνωστό και ως Κλειστό Γυμναστήριο «Δημήτρης Καλτσάς», είναι κομμάτι του αθλητικού κέντρου της πόλης του Βύρωνα Αττικής.

Eγκαινιάστηκε στις 20 Σεπτεμβρίου 2006, οπότε και τέθηκε επισήμως στη διάθεση των πολιτών του Βύρωνα. Ιδιοκτησιακά ανήκει στο Δήμο Βύρωνα. Με απόφαση του Δημοτικού Συμβουλίου στις 25 Μαΐου 2015 στο γυμναστήριο δόθηκε η ονομασία "«Δημήτρης Καλτσάς»", ο οποίος ήταν αθλητής, παράγοντας και στέλεχος της Εθνικής Ενόπλων Δυνάμεων. 

Φιλοξενεί αγώνες καλαθοσφαίρισης αποτελώντας έδρα των τμημάτων του Αθηναϊκού και της Ένωσης Βύρωνα. Αξιοσημείωτα σε αυτό στέφθηκε Πρωταθλήτρια Ευρώπης (EuroCup) η γυναικεία ομάδα καλαθοσφαίρισης του Αθηναϊκού το 2010. 

Διαθέτει εμβαδόν 1.421,15 τετραγωνικά μέτρα, ενώ το μέγιστο ύψος του φτάνει τα 12,20 μέτρα. Οι διαστάσεις του αγωνιστικού χώρου είναι 18 x 36 μέτρα, ενώ το ελεύθερο ύψος του είναι τα 11 μέτρα. Διαθέτει ξύλινο δάπεδο (παρκέ).

Διαθέτει 220 μόνιμες θέσεις θεατών και 100 πτυσσόμενες.
Θεόδωρος Παπαθεοδώρου

Ο Θεόδωρος Παπαθεοδώρου είναι Έλληνας πολιτικός, νομικός , πρ. Υφυπουργός Παιδείας και Θρησκευμάτων, Πολιτισμού και Αθλητισμού της Ελλάδος στην Κυβέρνηση Σαμαρά του 2012 και πανεπιστημιακός, Καθηγητής Αντεγκληματικής Πολιτικής του Πανεπιστημίου Πελοποννήσου και Επισκέπτης Καθηγητής της Νομικής Σχολής (Τμήματος Νομικής, Κατεύθυνσης Ελληνικού Δικαίου) του Ευρωπαϊκού Πανεπιστημίου Κύπρου. Είναι γεννημένος στην Πάτρα το 1965.
Αλμπέρτο Σόρντι

Ο Αλμπέρτο Σόρντι ("Alberto Sordi", 15 Ιουνίου 1920 - 24 Φεβρουαρίου 2003) ήταν ένας από τους σημαντικότερους Ιταλούς ηθοποιούς του 20ού αιώνα. Υπήρξε επίσης σκηνοθέτης και σεναριογράφος σε πολλές ταινίες ενώ τα πρώτα χρόνια της καριέρας του εργάστηκε στην μεταγλώττιση δεκάδων ξένων ταινιών.
Κατερίνα Στικούδη

Η Κατερίνα Στικούδη (Θεσσαλονίκη, 16 Απριλίου 1985) είναι Ελληνίδα τραγουδίστρια, ηθοποιός, παρουσιάστρια, μοντέλο, επιχειρηματίας και πρώην πρωταθλήτρια της κολύμβησης.
Ατλάντα Χοκς

Οι Ατλάντα Χοκς (αγγλικά: "Atlanta Hawks") είναι επαγγελματική ομάδα καλαθοσφαίρισης με έδρα την Ατλάντα των ΗΠΑ. Είναι μέλος της Νοτιοανατολικής Κατηγορίας της Ανατολικής Περιφέρειας του National Basketball Association (NBA). Έδρα τους είναι το Philips Arena, χωρητικότητας 18.238 ατόμων. Ιδρύθηκαν το 1946 ως "Buffalo Bisons" (Μπάφαλο Μπάισονς) και ήταν μέλος της National Basketball League. Μετά από 13 παιχνίδια από την εναρκτήρια σεζόν τους, η ομάδα μετακόμισε στο Μολίν του Ιλινόις και μετονομάστηκε σε "Tri-City Blackhawks". Το 1949, εντάχθηκε στο ΝΒΑ ως μέρος της συγχώνευσης του National Basketball League και του Basketball Association of America. Το 1951, η ομάδα μετακόμισε στο Μιλγουόκι, όπου άλλαξαν το όνομά τους σε Χοκς (Hawks). Η ομάδα μετακόμισε και πάλι το 1955 στο Σεντ Λούις, όπου κέρδισαν το μοναδικό τους πρωτάθλημα ΝΒΑ το 1958. Το 1968 μετακόμισαν στην Ατλάντα, όπου αγωνίζονται μέχρι και σήμερα.
Αθανάσιος Φροντιστής

O Αθανάσιος Φροντιστής (Σκιάθος, 1900 - Αθήνα, Ιανουάριος 1979) ήταν Έλληνας στρατιωτικός και πολιτικός, που υπηρέτησε ως αρχηγός ΓΕΕΘΑ και ως υπουργός Συγκοινωνιών.
Η Αλίκη δε μένει πια εδώ

Η κινηματογραφική ταινία Η Αλίκη δε μένει πια εδώ (αγγλ. "Alice Doesn't Live Here Anymore") είναι δραματική κομεντί παραγωγής 1974 σε σκηνοθεσία Μάρτιν Σκορσέζε και σε σενάριο Ρόμπερτ Γκέτσελ. Πρωταγωνίστρια της ταινίας είναι η Έλεν Μπέρστιν, στο ρόλο μιας γυναίκας, της Άλις, που ταξιδεύει με τον μικρό της γιο στον αμερικανικό Νότο αναζητώντας καλύτερες συνθήκες διαβίωσης. Στην ταινία εμφανίζονται επίσης οι: Κρις Κριστόφερσον, Χάρβεϊ Καϊτέλ, Ντάιαν Λαντ και Τζόντι Φόστερ. Τον ρόλο του γιου της Άλις ερμηνεύει ο μικρός Άλφρεντ Λάτερ.

Η ταινία έλαβε τρεις υποψηφιότητες για βραβείο Όσκαρ και χάρισε στη Μπέρστιν το Όσκαρ Α' Γυναικείου Ρόλου.
Ελκχάουντ Νορβηγίας

Το Ελκχάουντ Νορβηγίας ή Νορβηγικό κυνηγόσκυλο Άλκης (Αγγλ. "Norwegian Elkhound", Νορβ. "Norsk elghund grå") είναι μία φυλή σκύλων Νορβηγικής καταγωγής. Είναι αναγνωρισμένο από την F.C.I. με τον αύξοντα αριθμό 242 και ανήκει στην 5η ομάδα που περιλαμβάνει τις φυλές βόρειου τύπου σπιτζ ("Spitz") και πρωτόγονου τύπου. Αποτελεί τον εθνικό σκύλο της Νορβηγίας. Το όνομα Ελκχάουντ, στα Νορβηγικά, σημαίνει κυνηγός άλκης.
Κολασμένη Αγάπη

Η ταινία Κολασμένη Αγάπη (Πρωτότυπος τίτλος Double Indemnity) γνωστή κι ως Με Διπλή Ταυτότητα είναι Φιλμ Νουάρ παραγωγής 1944, σε σκηνοθεσία Μπίλι Γουάιλντερ βασισμένη στο ομώνυμο μυθιστόρημα του Τζέιμς Μ. Κέιν. Η διασκευή του σεναρίου έγινε από τον ίδιο το Γουάιλντερ, σε συνεργασία με το συγγραφέα αστυνομικών διηγημάτων Ρέημοντ Τσάντλερ. Πρωταγωνιστές της ταινίας είναι η Μπάρμπαρα Στάνγουικ, ο Φρεντ ΜακΜάρεϊ και ο Έντουαρντ Τζ. Ρόμπινσον.

Η ταινία έλαβε την εύνοια των κριτικών μετά την πρεμιέρα της και προτάθηκε για 7 βραβεία Όσκαρ, μεταξύ των οποίων και Όσκαρ Καλύτερης Ταινίας χωρίς όμως να κερδίσει κάποιο. Το 2007 έλαβε την 29η θέση στη λίστα με τις 100 καλύτερες ταινίες όλων των εποχών που θεσπίστηκε από το Αμερικανικό Ινστιτούτο Κινηματογράφου, ενώ το 1992 χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Επιχείρηση Αφροδίτη

Το Επιχείρηση Αφροδίτη (πρωτότυπος τίτλος: "Lucky Starr and the Oceans of Venus", μετάφραση: Ο Λάκυ Σταρ και οι ωκεανοί της Αφροδίτης) είναι το δεύτερο βιβλίο της σειράς Lucky Star του Ισαάκ Ασίμωφ. Στην Ελλάδα κυκλοφόρησε από τις «Εκδόσεις Κάκτος» το 1979.
Φαϊδίτες

Οι Φαϊδίτες (faydits ή faidits) ήταν οι ιππότες και άρχοντες της περιοχής του Λανγκντόκ των οποίων τα φέουδα και τα εδάφη κατασχέθηκαν στη διάρκεια της Σταυροφορίας των Αλβιγηνών.
Έλαβαν ενεργά μέρος στην οξιτανική αντίσταση απέναντι στην κατοχή και εγκατάσταση Σταυροφόρων ερχόμενων από τα βόρεια της Γαλλίας.

Οι άρχοντες του Λανγκντόκ που τιμωρήθηκαν με "faidiment" μπορούσαν να είναι για δύο διαφορετικούς λόγους. <br>
Είτε επρόκειτο για Καθαρούς στο θρήσκευμα και, συνεπώς, άμεσα ένοχους με την κατηγορία της αίρεσης, είτε αρνούνταν να ορκιστούν πίστη στους ηγέτες της Σταυροφορίας, κάτι που τους καθιστούσε (στα μάτια των Σταυροφόρων) ως προστάτες των αιρετικών (κάτι που σε ορισμένες περιπτώσεις ήταν αληθινό, με ορισμένους "parfaits" και "parfaites" να είναι μερικές φορές μέλη των ίδιων των οικογενειών τους).<br> 
Ένας άρχοντας ή ιππότης που τιμωρούνταν με "faidiment" έβλεπε να του αφαιρείται η κυριότητα επί των εδαφών του και ήταν, συνεπώς, δυνατό για τους Σταυροφόρους να τα κατασχέσουν. Αρκετοί "faydits" που ήταν κυνηγημένοι με αυτόν τον τρόπο προσχώρησαν στην αντίσταση και πήραν ενεργό ρόλο στην αντίσταση απέναντι στην κατοχή της Οξιτανίας από τους Σταυροφόρους.

Η μοίρα των ιπποτών αυτών ποίκιλλε. Πράγματι, δεν ήταν απαραίτητο για κάποιον να παραμείνει "faydit" δια βίου.<br>
Ορισμένοι πέθαναν για τα εδάφη τους ή επέλεξαν να αυτοεξοριστούν στην αυλή του βασιλιά της Αραγωνίας, όπως ο Ζερώ ντε Νιόρ για ορισμένο χρονικό διάστημα.
Άλλοι επέλεξαν, πάλι, να επιχειρήσουν ειρηνική συμφωνία με την Εκκλησία ώστε να λάβουν πίσω τα εδάφη, καθώς και τα δικαιώματά τους, με αντάλλαγμα υποσχέσεις πολέμου κατά των αιρετικών ή ακόμη και την συμμετοχή σε Σταυροφορία στους Αγίους Τόπους όπως υπήρξε η περίπτωση, για παράδειγμα, του Ολιβιέ ντε Τερμ, του Μπερνάρ-Οτόν ντε Νιόρ (ο οποίος πήγε μέχρι την Ρώμη προκειμένου να πετύχει την συγχώρεσή του από τον Πάπα...).

Μεταξύ των πλέον γνωστών Φαϊδιτών συγκαταλέγονταν ο Ραϋμόνδος ΣΤ΄ της Τουλούζης και ο γιος του Ραϋμόνδος Ζ΄, ο Ραϊμόν Τρανκαβέλ, ο Πιέρ-Ροζέ ντε Μιρπουά, υπερασπιστής του Μονσεγκύρ και ο Ολιβιέ ντε Τερμ.
Βολογέσης Ε΄ της Παρθίας

Ο Βολογέσης Ε΄ της Παρθίας (... - 208), βασιλιάς των Πάρθων (191 - 208) ήταν γιος και διάδοχος του βασιλιά των Πάρθων Βολογέση Δ΄. Αφού πρώτα κατάφερε να εξουδετερώσει την αντίδραση του υποτελή βασιλιά Οσρόη που ήθελε να σφετεριστεί τον θρόνο, δέχθηκε την επίθεση (195) του Ρωμαίου αυτοκράτορα Σεπτίμιου Σεβήρου (193 - 211) ο οποίος προχώρησε στη Μεσοποταμία λεηλατώντας την πρωτεύουσα των Πάρθων Κτησιφώντα (199). Ο Σεπτίμιος Σεβήρος αιχμαλώτισε πολλούς Πάρθους και τους πούλησε ως δούλους. Ο Βολογέσης αναγκάστηκε να κλείσει ειρήνη παραχωρώντας τον έλεγχο της Μεσοποταμίας στους Ρωμαίους. Διάδοχος του ήταν ο μεγαλύτερος γιος του Βολογέσης ΣΤ΄, αλλά αργότερα ένας μικρότερος γιος του ο Αρτάβανος τον ανέτρεψε από τον θρόνο. Είχε πολλούς ακόμα γιούς ανάμεσα στους οποίους αναφέρονται ο Ρεβ Α΄ βασιλιάς της Ιβηρίας και ο Χοσρόης Α', βασιλιάς των Αρσακιδών της Αρμενίας.
Citroën C-Elysée

Το Citroën C-Elysée είναι ένα μικρομεσαίο οικογενειακό αυτοκίνητο της κατηγορίας C, αποκλειστικά 4-πορτο σεντάν 3 όγκων, που παράγεται από τη γαλλική αυτοκινητοβιομηχανία Citroën, από τον Σεπτέμβριο του 2012.
Πόρτλαντ Τρέιλ Μπλέιζερς

Οι Πόρτλαντ Τρέιλ Μπλέιζερς (αγγλικά: "Portland Trail Blazers"), γνωστοί και ως "Blazers", είναι αμερικανική επαγγελματική ομάδα μπάσκετ με έδρα το Πόρτλαντ του Όρεγκον. Παίζουν στη Βορειοδυτική κατηγορία της Δυτικής Περιφέρειας του NBA. Οι Μπλέιζερς έπαιζαν αρχικά τους εντός έδρας αγώνες τους στο Memorial Coliseum, πριν από τη μετάβαση στο χωρητικότητας 19.980 θεατών, Rose Garden το 1995. Συμμετέχουν στο πρωτάθλημα από το 1970, και το Πόρτλαντ είναι η μοναδική έδρα τους. Από το 1977 μέχρι το 1995, η ομάδα έκανε σολντ-άουτ εισιτηρίων σε 814 συνεχόμενα εντός έδρας παιχνίδια, το μεγαλύτερο ρεκόρ σε αμερικανικό επαγγελματικό άθλημα. Οι Μπλέιζερς είναι επίσης η μόνη ομάδα του ΝΒΑ που εδρεύει στη περιοχή βορειοδυτικά του Ειρηνικού.

Η ομάδα έχει προχωρήσει σε τελικούς NBA τρεις φορές, κερδίζοντας το πρωτάθλημα του NBA μια φορά, το 1977. Οι άλλες εμφανίσεις σε τελικούς ήταν στο 1990 και το 1992 όπου έχασε από τους Ντιτρόιτ Πίστονς και Σικάγο Μπουλς, αντίστοιχα. Έχει προκριθεί στα πλέι-οφ τις 29 σεζόν από τις 42 συνολικά της ύπαρξής τους, συμπεριλαμβανομένου ενός σερί 21 συνεχόμενων εμφανίσεων από το 1983 μέχρι και το 2003, το δεύτερο μεγαλύτερο σερί στην ιστορία του ΝΒΑ. Έξι παίκτες του Hall of Fame έχουν παίξει για τους Μπλέιζερς (Λένι Γουίλκενς, Μπιλ Γουόλτον, Κλάιντ Ντρέξλερ, Ντράζεν Πέτροβιτς, Άρβιντας Σαμπόνις, και Σκότι Πίπεν).
Φορτ Γουέιν

Το Φορτ Γουέιν (αγγλικά: "Fort Wayne") είναι πόλη στην αμερικανική πολιτεία Ιντιάνα και η έδρα της κομητείας Άλεν. Ο πληθυσμός της ήταν 255.824 σύμφωνα με την απογραφή της 1 Ιουλίου του 2011, καθιστώντας την την 74η μεγαλύτερη πόλη στις Ηνωμένες Πολιτείες και η δεύτερη μεγαλύτερη στην Ιντιάνα μετά την Ιντιανάπολις. Ο δήμος βρίσκεται στη βορειοανατολική Ιντιάνα, περίπου 18 μίλια (29 χλμ) δυτικά από τα σύνορα του Οχάιο και 50 μίλια (80 χλμ) νότια των συνόρων με το Μίσιγκαν.
Τολμπάτσικ

Το Τολμπάτσικ είναι ενεργό ηφαίστειο στην Καμτσάτκα. Είναι ένα μεγάλο ηφαιστειακό σύμπλεγμα το οποίο βρίσκεται στο νότιο άκρο του ηφαιστειακού συμπλέγματος Κλουτσέφκαγια. Το σύμπλεγμα αποτελείται από δύο ανόμοια ηφαίστεια, το Πλόσκι Τολμπάτσικ, του οποίου οι κορυφή είναι επίπεδη, και το Όστρι Τολμπάτσικ, το οποίο είναι στρωματοηφαίστειο. Η ψηλότερη κορυφή του έχει ύψος 3.682 μέτρα. Και οι δύο κώνοι αναπτύχθηκαν κατά το Πλειστόκαινο.
Η εκλογή του Ηρακλή

[[Αντρέα Απιάνι]], Η εκλογή του Ηρακλή ανάμεσα στην Αρετή και την Κακία
Η Εκλογή του Ηρακλή ή ο Ηρακλής στο σταυροδρόμι είναι ένα επεισόδιο από την ελληνική Μυθολογία που αφηγείται ο Πρόδικος και που αποτέλεσε έκτοτε αντικείμενο μακράς και συνεχούς εικονογράφησης. Ο Αννίμπαλε Καρράτσι στην διακόσμηση του μεγάρου της οικογένειας Φαρνέζε τοποθέτησε τον πίνακα στο κέντρο της οροφής στη μικρή αίθουσα και είναι ο μόνος ζωγραφισμένος σε μουσαμά.
Moskauer Deutsche Zeitung

Η Moskauer Deutsche Zeitung (ρωσ. "Московская Немецкая газета") είναι μία από τις καθημερινές εφημερίδες της Ρωσίας και είναι η παλαιότερη γερμανική εφημερίδα στη Ρωσία, ιδρύθηκε το 1870

Το τιράζ το 2004 έφτανε τα 25.000 αντίτυπα.
Τιμάρια Άργους και Ναυπλίας

Τα Τιμάρια Άργους και Ναυπλίας, φέουδα του Πριγκιπάτου της Αχαΐας, είχαν δοθεί το 1211 ή 1212 στους Φράγκους Δούκες των Αθηνών υποτελή στον πρίγκιπα της Αχαΐας. Αποτελούνταν από τις δύο πόλεις του Άργους και του Ναυπλίου και πολλά φέουδα στον Αργολικό κάμπο.

Μετά την κατάκτηση τους οι πόλεις παραχωρήθηκαν από τον Πρίγκιπα της Αχαΐας Γοδεφρείδο Α΄ Βιλλεαρδουίνος στον δούκα των Αθηνών Όθων ντε Λα Ρος. Οι πόλεις παρέμειναν στην κατοχή του Οίκου ντε Λα Ρος και του Οίκου ντε Μπριέν που διαδέχθηκαν τους Ντε Λα Ρος στο Δουκάτο των Αθηνών, ο Οίκος ντε Μπριέν εξακολουθούσε να κυβερνά τα τιμάρια και μετά την κατάκτηση της Αθήνας από την Καταλανική Εταιρεία (1311). 
Ο Γκωτιέ ΣΤ΄ του Μπριέν έλλειπε συνεχώς στα Ευρωπαϊκά εδάφη του με εξαίρεση μια αποτυχημένη εκστρατεία να ανακαταλάβει την Αθήνα από τους Καταλανούς (1331). Πέθανε σε μάχη άτεκνος (1356), οι ηγεμονίες του κληρονομήθηκαν από την αδελφή του Ισαβέλλα ντε Μπριέν και κατόπιν από τον γιο της Γκι ντ'Ανγκιάν. Ο Γκι εγκαταστάθηκε στην Αργολίδα και έγινε Βενετός πολίτης με συνέπεια την μελλοντική κυριαρχία της Βενετίας στην περιοχή, έκανε με τα αδέλφια του άλλη μια αποτυχημένη εκστρατεία να ανακαταλάβει την Αθήνα από τους Καταλανούς (1370 - 1371). Μετά τον θάνατο του Γκι (1376) τα τιμάρια πέρασαν στη κόρη του Μαρία ντ'Ανγκιάν που παντρεύτηκε τον Πέτρο Κορράδο έναν Βενετό ευγενή από το Άργος, παρέμεινε στην πόλη μέχρι τον πρόωρο θάνατο του (1388). Τα τιμάρια έγιναν στην συνέχεια υποτελή στην Βενετία, η Μαρία που δεν μπορούσε να τα διατηρήσει και τα πούλησε. Το Άργος κατακτήθηκε λίγο πριν έρθουν οι Βενετοί από τον δεσπότη του Μυστρά Θεόδωρο Α΄ Παλαιολόγος και το Ναύπλιο από τον σύμμαχο του Νέριο Α΄ Ατσαγιόλι. Το Ναύπλιο ανακτήθηκε αμέσως από τους Βενετούς ενώ το Άργος παρέμεινε στην Βυζαντινή Αυτοκρατορία, το 1394 ανακτήθηκε επίσης από τους Βενετούς.
Μιλγουόκι Μπακς

Οι Μιλγουόκι Μπακς (αγγλικά: "Milwaukee Bucks") είναι επαγγελματική ομάδα καλαθοσφαίρισης με έδρα το Μιλγουόκι των ΗΠΑ. Είναι μέλος της Κεντρικής Κατηγορίας της Ανατολικής Περιφέρειας της Εθνικής Καλαθοσφαιρικής Ομοσπονδίας (NBA). Οι Μπακς ιδρύθηκαν το 1968 ως ομάδα επέκτασης και αγωνίζονται στο γήπεδο Fiserv Forum χωρητικότητας 17.341 ατόμων.

Ο πρώην γερουσιαστής Χερμπ Κολ ήταν ο ιδιοκτήτης της ομάδας, ωστόσο στις 16 Απριλίου 2014 επιχειρηματίες με επικεφαλείς τους Ουές Ίντενς και Μαρκ Λάσρι αγόρασαν το πλειοψηφικό πακέτο του συλλόγου, με τον Τζιμ Μπόιλαν ως επικεφαλής προπονητής και τον Τζον Χάμοντ ως γενικό διευθυντή. Οι Μπακς έχουν κερδίσει ένα πρωτάθλημα το (1971), δύο τίτλους περιφέρειας (1971, 1974), καθώς και δεκατρείς τίτλους κατηγορίας (1971, 1972, 1973, 1974, 1976, 1980, 1981, 1982, 1983, 1984, 1985, 1986, 2001). Σημαντικοί παίκτες που έχουν αγωνιστεί με την ομάδα είναι οι: Καρίμ Αμπντούλ Τζαμπάρ, Σίντει Μόνκριφ, Όσκαρ Ρόμπερτσον, Μπομπ Λανιέρ, Ρέι Άλλεν, Άντριου Μπόγκουτ, Μάικλ Ρεντ, Τζον ΜακΓκλόκιν και Γιάννης Αντετοκούνμπο.
Οδηγός Αισιοδοξίας

Το Οδηγός Αισιοδοξίας (Αγγλικά: Silver Linings Playbook) είναι αμερικανική αισθηματική δραματική κομεντί παραγωγής 2012, σε σκηνοθεσία και σενάριο του Ντέιβιντ Ο. Ράσελ. Η ταινία είναι βασισμένη στην ομότιτλη νουβέλα του Μάθιου Κουίκ και αφηγείται την ιστορία του πρώην καθηγητή Πατ Σολιτάνο, ο οποίος επιστρέψει στο πατρικό του σπίτι και μένει με τους γονείς του αφού πέρασε οχτώ μήνες σε ψυχιατρικό ίδρυμα καθώς πάσχει από διπολική διαταραχή. Ο Πατ έχει χάσει τα πάντα. Το σπίτι του, τη δουλειά του και τη σύζυγό του. Είναι αποφασισμένος να φτιάξει από την αρχή του ζωή του, να παραμείνει θετικός και να τα ξαναβρεί με τη σύζυγό του ενάντια των δύσκολων συνθηκών που οδήγησαν στο χωρισμό τους. Τα πράγματα όμως περιπλέκονται όταν ο Πατ γνωρίζει την Τίφανι, μια μυστηριώδη κοπέλα με τα δικά της προβλήματα. Η Τίφανι προσφέρεται να βοηθήσει τον Πατ να τα ξαναβρεί με τη σύζυγό του, αλλά μόνο αν της κάνει κι αυτός κάτι πολυ σημαντικό ως αντάλλαγμα. Αφού συμφωνήσουν, ένας απροσδόκητος δεσμός αρχίζει να αναπτύσσεται μεταξύ τους. Πρωταγωνιστούν οι Μπράντλεϊ Κούπερ, Τζένιφερ Λόρενς, Ρόμπερτ Ντε Νίρο, Τζάκι Γουίβερ, Τζούλια Στάιλς και Κρις Τάκερ.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο στις 8 Σεπτεμβρίου 2012 όπου και βραβεύτηκε με το Βραβείο Κοινού και κυκλοφόρησε στους κινηματογράφους των Ηνωμένων Πολιτειών στις 16 Δεκεμβρίου 2012. Έτυχε θερμής υποδοχής από τους κριτικούς και απέσπασε οχτώ υποψηφιότητες για Όσκαρ, ανάμεσά τους για Καλύτερη Ταινία και Σκηνοθεσία. Η ταινία κατάφερε επίσης να λάβει υποψηφιότητες και στις τέσσερις κατηγορίες υποκριτικής, κάτι που συμβαίνει σπάνια στο θεσμό των βραβείων. Τελευταία φορά συνέβη το 1981 με την ταινία "Οι Κόκκινοι" (Reds). Η Τζένιφερ Λόρενς βραβεύτηκε με το Όσκαρ Α' Γυναικείου Ρόλου, με το Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο και με τη Χρυσή Σφαίρα Α' Γυναικείου Ρόλου - Κωμωδία/Μιούζικαλ για την ερμηνεία της.
Τζουνγκαρία

250px|thumb|Η κινεζική επαρχία Σιντζιάνγκ στο χάρτη (με κόκκινο χρώμα η Τζουνγκαρία, με μπλε το Λεκανοπέδιο Ταρίμ)
Η Τζουνγκαρία είναι γεωγραφική περιοχή στη βορειοδυτική Κίνα, που αντιστοιχεί στο βόρειο τμήμα της επαρχίας Σιντσιάνγκ, γνωστή επίσης ως Μπέιτσιάνγκ (北疆, "Βόρειο [Σιν]τζιάνγκ"). Περικυκλωμένη από την οροσειρά Τιεν Σαν στα νότια και τα όρη Αλτάι στα βόρεια, καλύπτει 777.000 τ.χλμ., εκτεινόμενη στη Δυτική Μογγολία και το Ανατολικό Καζακστάν. Παλαιότερα, ο όρος κάλυπτε μια μεγαλύτερη περιοχή, ταυτόσημη με το Χανάτο των Τζουνγκάρων, ένα αυτόνομο κράτος των γηγενών Μογγόλων της συνομοσπονδίας των Οϊράτ τον 18ο αιώνα μ.Χ., που είχε την έδρα του στην περιοχή.

Αν και γεωγραφικώς, ιστορικώς, και εθνολογικώς διαφορετική από την τουρκόφωνη περιοχή του Λεκανοπεδίου Ταρίμ, η Δυναστεία των Τσινγκ και οι συνακόλουθες κινεζικές κυβερνήσεις ενσωμάτωσαν και τις δύο περιοχές σε μια επαρχία, την επαρχία Σιντσιάνγκ. Ως κέντρο της επαρχίας Σιντσιάνγκ, καθώς και έδρα της πόλης Ουρούμτσι, πολιτικής πρωτεύουσας της επαρχίας, η Βόρεια Σιντσιάνγκ συνεχίζει να προσελκύει μεταναστευτικές ροές στις πόλεις της, τόσο από την ίδια την επαρχία όσο και από άλλες επαρχίες. Σε σύγκριση με τη Νότια Σιντσιάνγκ (ή Ναντσιάνγκ ή Λεκανοπέδιο Ταρίμ), η Τζουνγκαρία είναι σχετικώς καλά συνδεδεμένη, όσον αφορά το κομμάτι των μεταφορών, με την υπόλοιπη Κίνα, με τρένο και εμπορικούς δρόμους.
Σογδιανή

Η Σογδιανή (παλαιότερα Υπερωξιανή), ήταν επαρχία της Αυτοκρατορίας των Αχαιμενιδών της Περσίας. Η Σογδιανή, σε διάφορες περιόδους, περιελάμβανε περιοχές γύρω από τη Σαμαρκάνδη, τη Μπουχάρα, τη Χουτζάντ και τη Σαχρισάμπζ στο σημερινό Ουζμπεκιστάν. Τα κράτη της Σογδιανής, παρόλο που δεν ενώθηκαν ποτέ πολιτικώς, ήταν συγκεντρωμένα γύρω από την κύρια πόλη της Σαμαρκάνδης.

Η Σογδιανή βρισκόταν βορείως της Βακτριανής, ανατολικά της Χωρεσμίας, μεταξύ του Ώξου ποταμού (Αμού Ντάρια) και του ποταμού Ιαξάρτη (Συρ Ντάρια), ενσωματώνοντας τη γόνιμη κοιλάδα της Ζεραβσάν. Αποτελούσε μια καλά οχυρωμένη περιοχή με βράχους, για πολλούς απροσπέλαστη. Το 327 π.Χ, ο Μέγας Αλέξανδρος κατόρθωσε να υποτάξει σχεδόν όλη την Σογδιανή. Η επικράτεια της Σογδιανής αντιστοιχεί στις σημερινές επαρχίες Σαμαρκάνδη και Μπουχάρα του Ουζμπεκιστάν καθώς και την επαρχία Σουγντ του Τατζικιστάν.
Ιώλκιος

Ο Ιώλκιος ήταν αρχαίος Αθηναίος στρατηγός που έδρασε στον Πελοποννησιακό πόλεμο.

Ο Ιώλκιος μαζί με άλλους Αθηναίους στρατηγούς συμμετείχε στη συνομολόγηση ειρήνης που ασθμαίνοντας ζήτησε ο Νικίας από τον βασιλέα της Σπάρτης Πλειστοάνακτα για την κατάπαυση του διεξαγόμενου πολέμου, που έμεινε περισσότερο γνωστή ως Νικίειος ειρήνη η οποία και συνομολογήθηκε στις 12 Απριλίου του 421 π.Χ.
Τάμπα

Η Τάμπα (αγγλικά: Tampa, Florida), είναι πόλη στην πολιτεία Φλόριντα των ΗΠΑ. Είναι η έδρα της κομητείας Χίλσμπορο και βρίσκεται στη δυτική ακτή της Φλόριντα, στον Κόλπο της Τάμπας κοντά στον Κόλπο του Μεξικού. Ο πληθυσμός της πόλης, υπολογίζεται στους 404.636 κατοίκους (σύμφωνα με εκτιμήσεις για το 2021). 

Σήμερα, Τάμπα είναι ένα μέρος της μητροπολιτικής περιοχής που συχνά αναφέρεται ως Κόλπος της Τάμπας (Tampa Bay). Οι τέσσερις περιοχές-κομητείες αποτελούνται από περίπου 3,275,200 κατοίκους (σύμφωνα με εκτιμήσεις για το 2021), γεγονός που καθιστά τη δεύτερη μεγαλύτερη μητροπολιτική στατιστική περιοχή (MSA) στη πολιτεία, και η τρίτη μεγαλύτερη στις νοτιοανατολικές Ηνωμένες Πολιτείες, πίσω από το Μαϊάμι και την Ατλάντα. 

Η ευρύτερη περιοχή Tampa Bay έχει πάνω από 4 εκατομμύρια κατοίκους και γενικά περιλαμβάνει την Τάμπα και την Σαρασότα.

__ΕΥΡΕΤΗΡΙΟ__
Κοχινκίνα

<br>

H Κοχινκίνα αποτελεί το νότιο τμήμα του [[Βιετνάμ]]
Η Κοχινκίνα (βιετναμέζικα: Nam Kỳ) είναι περιοχή που περιλαμβάνει το νότιο τρίτο του Βιετνάμ με κύρια πόλη τη Σαϊγκόν. Ήταν γαλλική αποικία από το 1862 ώς το 1954. Το κράτος του Νοτίου Βιετνάμ ολοκληρώθηκε το 1954 με την ένωση της Κοχινκίνας με το νότιο τμήμα του Ανάμ. Στα βιετναμέζικα, η περιοχή ονομάζεται Ναμ Μπο. Ιστορικώς, ονομάστηκε διαδοχικά ως Γκια Ντινχ (1779–1832), Ναμ Κυ (1834–1945), Ναμ Μπο (1945–48), Ναμ Φαν (1948–56), Ναμ Βιετ (1956–75) και αργότερα ως Μιεν Ναμ. Στα γαλλικά λεγόταν «η αποικία της Κοχινκίνας».

Το 17ο αιώνα, το Βιετνάμ ήταν διαιρεμένο ανάμεσα στους άρχοντες Τρινχ στο Βορρά και τους άρχοντες Νγκουγιέν στο Νότο. Το βόρειο τμήμα του ονομαζόταν «Τονκίνο» από τους Ευρωπαίους και το νότιο τμήμα του «Κοχινκίνα» από τους περισσότερους Ευρωπαίους και Κινάμ από τους Ολλανδούς.

Κατά τη διάρκεια της γαλλικής αποικιακής περιόδου, η ονομασία αναφερόταν στο πιο νότιο από τα τρία τμήματα του Βιετνάμ, που βρισκόταν τότε υπό τον έλεγχο της Καμπότζης κατά τους προηγούμενους αιώνες, με πρωτεύουσα τη Σαϊγκόν. Τα άλλα δύο τμήματα του Βιετνάμ εκείνη την εποχή ήταν στο κέντρο της χώρας το Ανάμ και στα βόρεια το Τονκίνο.


Κατηγορία:Γεωγραφία του Βιετνάμ